สวัสดีค่ะ ร้านจินตหรานี้ผ่านมาเจอโดยบังเอิญที่นครชัยศรี จังหวัดนครปฐมระหว่างทางขับรถเดินทางกลับพัทลุงค่ะ เป็นร้านแนวอาหารไทยและข้าวต้มรอบดึก ร้านใหญ่พอสมควรเลยค่ะ อยู่ปากทางเข้าวัดหลวงประชาบูรณะ เมนูมีให้เลือกมากมายเลยค่ะ  ด้วยความหิวสั่งไป 5 เมนูเลยค่ะ 555++ 

เมนูเร่งด่วน จะมี ผัดกุ้ยช่ายขาวเต้าหู้หมูสับ ผัดหอยลายพริกเผา ผัดเผ็ดปลาช่อนทอด ยำไข่เค็ม ต้มมะระกระดูกหมู ข้าวเปล่า 3 ข้าวต้ม 1 รสชาติรวมๆ ก็อร่อยดีค่ะ คิดค่าเสียหายจ่ายไป 320 บาทค่ะ นั่งไปสักพักคนก็ทยอยเข้ามาหลายโต๊ะเลยค่ะ

แต่ในร้านจะมีมุมน่ารักนะคะ จะมีคุณตาเจ้าของร้านมานั่งร้องเพลงคาราโอเกะให้ฟังกันด้วยค่ะ ลูกๆ หลานๆ บอกว่าแกจะออกมาร้องวันละ 2-3 ชั่วโมงเลยค่ะ